Aarhuus Stifts-Tidende, 1841-07-28
- Det er bekjendt, at de lidenskabelige bornholmske Repræsentanter for Limensgadens Actieselskab have erklæret Directeuren, Cand. polyt. Hammer, for suspenderet, samt offentligen bekjendtgjort dette i Aviserne. De i Kjøbenhavn værende Actionairer, hvem det er forekommet, at hine Repræsentanter have handlet lidt overilet og ere gaaede Grændsen for deres Myndighed vel nær, have nu, efter Forlydende, fundet sig foranledigede til at opfordre Repræsentanterne til at udtræde. Saaledes ere de Suspenderende nu paa en Maade selv suspenderede. (Dagen.)- Generalkrigscommissair Dr. Neergaard, der i Almindelighed ansees for Danmarks kyndigste Hippolog, fælder i sin nylig udgivne Brochure en høist ugunstig Dom over de saakaldte Nathansenske Halvblodshingste. Om Alexander-Skimlen, Colos, Patriot og Adonis siger han, at det ædle Blod i dem, og navnlig i de to første, er saa svagt præget i Legemets Ydre, at man snarere skulde antage dem for complette Marskheste end for Halvblods. Colos, som i Fjor blev indbrændt som stutteridygtig, maatte man, med Hensyn til Landets Hesteavl, ønske var castreret. Cheer kan, efter det ydre Præg at dømme, heller ikke antages for en Halv, neppe for en Qvartblodshest; dog er denne den eneste af dem som efter hans Skjøn kan stifte nogen Nytte i den jydske Hesteavl. Efter saaledes at have givet en kort, kun lidet smigrende Skildring af disse Hingste, siger Forfatteren: "Jkke alene store Summer ere derved bortkastede til ingen Nytte, men Hvad der end er værre, Jyllands Hesteavl vil ved denne i enhver Henseende feilfulde Expedition i Bund og Grund ruineres, naar man ikke i Tide med Forstandighed og Energie raader Bod derpaa, og i Fremtiden overdrager Danmarks Hestevæsen til Sagkyndige, og ikke til Avanturiers." Sluttelig udtaler Hr. Generalkrigscommissairen den Mening, at skulde der snart forestaae den jydske Hesteavl en ny Catastrophe, da vilde det vistnok føre til det bedste Maal, om denne blev foretagen efter Planer, lagte og udførte af en Comittee af de dygtigste Mænd i hvert Amt, hvilke Amtsbeboerne selv, ikke Autoriteterne, valgte; thi efter at Præmieuddelingen, Jndførelsen af Fuldblodshingsterne, Jndkjøbet af de nathansenske Halvblodshingste, Hestevæddeløbene a. have faaet et saa uheldigt Udfald i Jylland, har man der tabt al Tillid til ethvert offentligt Foretagende med Hensyn til Hesteavlen. (Mere herom siden.)J Neue Zeit. læses en Retfærdiggjørelse (dat. Kjøbenhavn den 16de Juli) for den preussiske Balletmester Taglioni, som er af den Natur, at den forhaabentligen paa en høist alvorlig Maade vil blive gjendreven af de kjøbenhavnske Blade. Hr. Taglioni, (hedder det) har slet ikke pludselig forladt Kjøbenhavn; han er afreist, fordi saavel hans Engagement som Forestillingerne vare ude. Ved den anden Forestilling af Balletten Schweizerpigen yttredes rigtignok nogle Mishagsyttringer; men de vare Følgerne af en forud aftalt Cabale, om hvilken Hr. Taglion alt om Morgenen var bleven underrettet. Hr. Taglioni vil saameget lettere trøste sig over disse Jntriguer, som han har erfaret, at det samme Publicum har udpebet Beethovens Fedelio, og Weigl's Schweitzerfamilie. Sluttelig vil jeg bemærke, til hvilken Grad Jntriguerne vare stegne: Hr. T. var udtrykkelig engageret, for at arrangere for Scenen sin Ballet "Sørøverne", der i Berlin er givet 40 Gange for fuldt Huus; men trods sit Engagement har han, kæmpende med den onde Villie ikke kunnet give denne Ballet, og man har, for at føie sig efter det kjøbenhavnske Theaters Jntriquer og Cabaler, foretrukket at udbetale ham de contractmæssig betingede 3,350 R. Forresten har Hr. T. nydt saavel de høieste Herskabers, som Hoffets og det dannede Publicums Bifald. Dronningen har paa Balpareen længe underholdt sig med ham, og Kongen, som har læst dette Brev, har i en Audients foræret ham en meget kostbar Diamantring.